
Күргәзмәне ачуда әйдәп баручы культуролог Энҗе Дусаева, татар шагыйрәсе Миләүшә Гәфурова, мульти-инструменталист Айдар Абдрахимов һәм «Эхо» бию берләшмәсе чыгыш ясаячак.


6 февральдә Габдулла Тукай әдәби музеенда – Татарстан Республикасы Милли музее филиалы – «Беседка» иҗат төркеме белән берлектә әзерләнгән «Сәяхәт, яки яшьләрнең татар календаренә карашы» («Сәйәхәт») күргәзмәсе ачылачак.

Күргәзмәдә «Беседка» иҗади киңлегенең заманча яшь рәссамнары һәм дизайнерларының «Сәйәхәт» проекты һәм Татарстан Республикасы Милли музее фондларыннан ХХ гасыр башы материаллары тәкъдим ителәчәк. Күргәзмәнең максаты – татар халкының мәдәни кыйммәтләрен хәзерге заман призмасы аша саклау, Татарстан мәдәниятенең традицияләрен, генетик хәтерен һәм үсешен күзәтү.

Барлык эшләре сәнгатьнең төрле юнәлешләре комбинациясе: рәсем сәнгате, графика, гамәли сәнгать, архитектура, фотография, әдәбият, музыка, бию. Күргәзмә кысаларында Гаилә аудиториясе өчен яшь дизайнерларның мастер-классларын үткәрү планлаштырыла.

Күргәзмәне ачуда әйдәп баручы культуролог Энҗе Дусаева, татар шагыйрәсе Миләүшә Гәфурова, мульти-инструменталист Айдар Әбдрәхимов һәм «Эхо» бию берләшмәсе чыгыш ясаячак.

Күргәзмә 18.00 сәгатьтә ачыла. Күргәзмәне 19 февральгә кадәр карарга мөмкин, диелә хәбәрдә.

## Нет комментариев
Казанның яшь рәссамнары һәм дизайнерлары музейда күргәзмә тәкъдим итәчәк